Autoritățile din Franța au arestat preventiv un nou complice al autorului atacului islamist din Nisa.
Un nou suspect a fost arestat în ancheta privind atacul islamist din Nisa. Un presupus complice al autorului atacului a fost arestat vineri seară. Trei persoane au fost ucise, iar altele au fost rănite de un militant islamist în Catedrala Notre-Dame din Nisa.
Autorităţile franceze au arestat preventiv un nou complice al autorului atacului islamist din Nisa, soldat cu trei morţi, afirmă surse judiciare citate de postul France Info.Suspectul are 35 de ani şi s-a întâlnit cu autorul atacului cu o zi înainte de comiterea crimelor. În cadrul investigaţiei, este în arest preventiv încă un presupus complice, în vârstă de 47 de ani. Autorul atacului comis în Catedrala Notre-Dame din Nisa este un imigrant tunisian în vârstă de 21 de ani pe nume Brayim.El a ajuns în Franţa pe 9 octombrie trecând prin Italia. Militantul islamist a ucis trei persoane şi a rănit multe altele în Catedrala Notre-Dame din Nisa. Individul a fost rănit de poliţişti şi se află în arest preventiv. Autorităţile franceze consideră atacul drept act terorist.